stanford-oval/wikipedia huggingface dataset:
2014 בארצות הברית
הערות שוליים

↑  סוכנויות הידיעות, כמעט 200 מיליון איש ב"מערבולת הקוטב", מינוס 38 מעלות בצפון מינסוטה, באתר nana10‏, 7 בינואר 2014
↑  Comcast agrees to buy Time Warner Cable for $45 billion - Feb. 13, 2014
↑  ניראג' צ'וקשי, וושינגטון פוסט, אחרי קולורדו: וושינגטון בדרך לאישור הקנאביס, באתר nrg‏, 3 בינואר 2014
↑
↑  רובין ויליאמס מת בגיל 63, באתר ynet, 12 באוגוסט 2015
↑  רותה קופפר, רובין ויליאמס חלה בפרקינסון לפני שהתאבד, באתר הארץ, 14 באוגוסט 2014
↑   טנזינה וגה, טימותי ויליאמס ואלן בלינדר, בעקבות חידוש המהומות: מושל מיזורי הכריז מצב חירום ומטיל עוצר לילי, באתר הארץ, 16 באוגוסט 2014
↑  מיקרוסופט קנתה את מיינקראפט ב-2.5 מיליארד דולר
| שנים בארצות הברית ארצות הברית |
| --- | --- | --- |
| המאה ה-18 | 1776 • 1777 • 1778 • 1779 • 1780 • 1781 • 1782 • 1783 • 1784 • 1785 • 1786 • 1787 • 1788 • 1789 • 1790 • 1791 • 1792 • 1793 • 1794 • 1795 • 1796 • 1797 • 1798 • 1799 • 1800 |  |
| המאה ה-19 | 1801 • 1802 • 1803 • 1804 • 1805 • 1806 • 1807 • 1808 • 1809 • 1810 • 1811 • 1812 • 1813 • 1814 • 1815 • 1816 • 1817 • 1818 • 1819 • 1820 • 1821 • 1822 • 1823 • 1824 • 1825 • 1826 • 1827 • 1828 • 1829 • 1830 • 1831 • 1832 • 1833 • 1834 • 1835 • 1836 • 1837 • 1838 • 1839 • 1840 • 1841 • 1842 • 1843 • 1844 • 1845 • 1846 • 1847 • 1848 • 1849 • 1850 • 1851 • 1852 • 1853 • 1854 • 1855 • 1856 • 1857 • 1858 • 1859 • 1860 • 1861 • 1862 • 1863 • 1864 • 1865 • 1866 • 1867 • 1868 • 1869 • 1870 • 1871 • 1872 • 1873 • 1874 • 1875 • 1876 • 1877 • 1878 • 1879 • 1880 • 1881 • 1882 • 1883 • 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
המערבולת הקוטבית של ינואר 2014
פיל אברלי
שירלי טמפל
רובין ויליאמס
אהבה בעיר הגדולה

| --- | --- |

 בימוי:  מריוס וייסברג 
 הופק בידי:  סרגיי ליבנב, גריגורי מלקוב 
 תסריט:  אנדריי יאקובלב, מריוס וייסברג 
 שחקנים ראשיים:  פיליפ קירקורוב (ולנטינוס הקדוש) Olesya Zheleznyak Alika Smekhova Liza Arzamasova אלכסיי צ'אדוב סבטלנה חודצ'נקובה ורה ברז'נייבה אנסטסיה זאדורוז'נאיה וילה האאספאלו וולודימיר זלנסקי סבינה אחמדובה 
 מדינה:  רוסיה, אוקראינה, ארצות הברית 
 הקרנת בכורה:  18 בפברואר 2009 
 משך הקרנה:  84 דק' 
 שפת הסרט:  רוסית, אנגלית 
 סוגה:  סלפסטיק, סרט קומדיה, סרט פנטזיה, מלודרמה 
 סרט הבא:  אהבה בעיר הגדולה 2 
 דף הסרט ב־IMDb
 
אהבה בעיר הגדולה (ברוסית: Любовь в большом городе) היא קומדיה רומנטית משנת 2009 בבימויו של מריוס וייסברג ובכיכובם של אלכסיי צ'אדוב, וולודימיר זלנסקי והזמרת ורה ברז'נייבה.
לסרט הופקו שני סרטי המשך, "אהבה בעיר הגדולה 2" ו"אהבה בעיר הגדולה 3".
עלילה

הסרט מתרחש בניו יורק. הדמויות העיקריות של הסרט הם החברים איגור, ארטיום ו"הכמעט רוסי" פין אולג. הם עובדים באמריקה ובזמנם הפנוי הם נהנים מהחיים.
איגור הוא רופא שיניים. אולג, המכונה "סאונה", הוא מדריך בקבוצת מועדון כושר לנשים. ארטיום מתפרנס כמדריך טיולים על ידי הצגת ניו יורק לתיירים רוסים. הוא נשוי, אך עובדה זו אינה מונעת ממנו לנהל רומנים.
אבל יום אחד החיים חסרי הדאגות מגיעים לסיומם. במסיבה נוספת, אדם בעל מראה מוזר מברך כוסית לאהבה ואז מתקן את עצמו: "הנח למה ששתית לעשות מה שהיה בלתי אפשרי אם לא היית שותה". בשלב מסוים, כל השלושה מאבדים לחלוטין את היכולת לקיים יחסי מין. החברים נואשים לכל דבר כדי להחזיר את הגבריות שלהם אך לשווא.
לאחר ייסורים ארוכים, החברים מוצאים את אותו אדם מהמסיבה ומתברר כי הוא ולנטין הקדוש, שהתיישב באמריקה כדי לעזור לתושביה למצוא אהבה. בעזרת יכולותיו המיסטיות הוא "תכנת" אותם כנגד ההפקרות שהייתה מנת חלקם עד כה. הוא אומר שרק מציאת אהבה אמיתית יכולה לעזור לחברים וכי המין יכול להיות רק עם אישה אהובה. איגור, ארטיום ואולג נתקלים בבעיות רבות וחייבים ללכת בדרכם ולהבין שאהבת אמת היא הדבר החשוב ביותר בחיים.
שחקנים ודמויות

אלכסיי צ'אדוב - ארטיום
וילה האאפאסאלו - אולג סאונה
וולודימיר זלנסקי - איגור
ורה ברז'נייבה - קטיה
אנסטסיה זאדורוז'נאיה - עליזה
סבטלנה חודצ'נקובה - נסטיה
אולסיה ז'לזניאק - פלגיה
אליקה סמחובה - שכנה, ראיסה מונטייבנה
ליזה ארזמסובה - ורה, אחותה של נסטיה
פיליפ קירקורוב - ולנטין הקדוש
סבינה אחמדובה - חברתו של סאונה
הערות שוליים

↑  Любовь в большом городе, VokrugTV
↑  Любовь в большом городе. Х/ф, רוסיה-1
ערך זה הוא קצרמרבנושא סרטים רוסיים ובנושא סרטים. אתם מוזמנים לתרום לוויקיפדיה ו.
זאבי נהר

| זאבי נהר |
| --- | --- |
 זאב נהר מהמין Esox niger
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: זאבי נהר
משפחות
 Esocidae  Umbridae
שם מדעי
 Esociformes ‏בליקר, 1859

Umbra krameri.
זאבי נהר (שם מדעי: Esociformes) הם סדרה של דגי גרם טורפים החיים במים מתוקים כמו ביצות ואגמים באירופה ואמריקה הצפונית. הם קרובים רחוקים של דגי הסלמון.
אלו הם דגים גדולים ותוקפניים שצדים ממארב דגים, חסילונים ויצורים קטנים אחרים החיים במים. הם יאכלו גם חולייתנים יבשתיים שנמצאים במים כמו ברווזים וצפרדעים. מבנה גופם צר ומוארך דמוי טורפדו ובעל שרירי זנב חזקים היכולים להאיץ בשניות לקראת הטרף. הם גם מוסווים להפליא בין צמחי המים שנמצאים סביבם ויכולים לתקוף מטווח אפסי את טרפם. הם בעלי חרטומים מוארכים ובהם שיניים חדות כתער, הנשלפים ובולעים דגים קטנים בשלמותם, כשהראש קודם.
במקרים רבים צדים אותם לשם ספורט ולא רק לשם מאכל, עקב גודלם של כמה מהמינים שמגיעים לגודל 1.5 מ'.
מיון

ישנן 2 משפחות בסדרה:
זאבי נהרות (Esocidae)
זאב נהרות (Esox) - בו 7 מינים
זאבן שחור (Dallia) - בו 3 מינים
סוג ומין יחיד זאבן אולימפי (Novumbra hubbsi)
Estesesox - נכחד
Oldmanesox - נכחד
דגי בוץ (Umbridae)
Boltyshia - נכחד
Palaeoesox - נכחד
Proumbra - נכחד
דג בוץ (Umbra) - בו 3 מינים
מרי לי אבוט

| --- | --- |
אין תמונה חופשית
 לידה:  27 ביולי 1921 ניו יורק, ארצות הברית 
 פטירה:  23 באוגוסט 2019 (בגיל 98) Westhampton Beach, ארצות הברית 
 מקום לימודים:  ליגת הסטודנטים לאמנות של ניו יורק  בית הספר על שם קורקורן לאומנות ועיצוב 
 זרם באמנות:  אקספרסיוניזם מופשט 
 הושפעה על ידי:  ג'ורג' גרוס 
 
מרי לי אבוט (באנגלית: Mary Lee Abbott;‏ 27 ביולי 1921 – 23 באוגוסט 2019) הייתה אמנית אמריקאית, שנודעה כחברה באסכולת ניו יורק
לאקספרסיוניזם מופשט, בסוף שנות ה-40 וה-50. עבודתה המופשטת והפיגורטיבית הושפעה גם מהזמן שבילתה בסנט קרואה ובהאיטי, שם היא חיה בשנות החמישים.
ראשית חייה

אבוט נולדה בעיר ניו יורק, שם למדה בבית הספר צ'אפין. השושלת המשפחתית שלה קשורה לג'ון אדמס, הנשיא השני של ארצות הברית. אמה, אליזבת גרינל, הייתה משוררת ובעלת טור בעיתוני הרסט.
היא הייתה תלמידתו של האמן ג'ורג' גרוס, בזמן שלמדה בליגת הסטודנטים לאמנות של ניו יורק. אבוט עבדה עם בארנט ניומן, מארק רותקו ודייוויד הייר. אבוט למדה בסוף שנות ה-30 בבית הספר של מוזיאון קורקורן (ידוע כעת בשם בית הספר לאמנויות ועיצוב קורקורן) בוושינגטון הבירה
היא הייתה נשואה לזמן קצר לצייר לואיס טיג מ-1943 עד 1946. זמן קצר לאחר פרידתה מטיג, היא נישאה לאיש העסקים טום קלייד. קלייד ואבוט בילו חורפים רבים בהאיטי ובסנט קרואה. במקומות אלה היא מצאה השראה לציוריה, בהתבוננות באנשי המקום ובנופים.
קריירה

לאחר מלחמת העולם השנייה, אבוט המשיכה בקריירה בעולם האמנות והיא הצטרפה ל"קבוצת דאונטאון", שייצגה אמנים שחיו במנהטן התחתית. ב-1946 הקימה סטודיו לאמנות ברחוב העשירי במנהטן. מיקומה במנהטן העניק לה גישה למעגל פנימי של אמנים. פיליפ פאביה הזמין אותה להיות אחת משלוש הנשים שנכללו ב"מועדון האמן" לצד איליין דה קונינג ופרל פיין. "באופן כללי, הנשים במועדון לא זכו ליחס שונה - אמן היה אמן. לפעמים היית יכולה לקבל יחס של אישה כי היית יפה. נבחרתי לגבות את התשלומים וללכת לקנות את האלכוהול כי הייתי יפה, והניחו שהחבר'ה ישלמו אם אבקש מהם. פעמים אחרות הייתי צריכה להיות קשוחה כדי שיתייחסו אלי ברצינות", אמרה אבוט.
בשנים 1948–1949 היא הושפעה בהתפתחותה אמנותית מווילם דה קונינג. השימוש שלה במחווה בקנה מידה גדול השתנה באופן משמעותי לאחר הרצאתו. אבוט ודה קונינג, לצד אחרים, כולל ג'קסון פולוק ורוברט מאת'רוול, ביקרו תכופות בטברנת סידר. בית המרזח הזה נחשב למקום מפגש מפורסם להוגים האקספרסיוניסטים המופשטים. אבוט אמרה שכשהם היו שם, הם דנו ברעיונות, אמנות ופילוסופיה.
בשנות ה-50 החלה אבוט בפרויקט שיתופי עם ברברה גסט, משוררת דור ראשון בבית הספר בניו יורק. אבוט יצרה ציורים שהיא כינתה "ציורי שירה" אשר נוצרו בהשראת המילים והדימויים הקשורים לשירתה של המשוררת.
ציוריה מאופיינים בצבעים עזים ונוצרו בהשראת הטבע אליו נחשפה בטיוליה באיים הקריביים.
בשנת 2016 נכללה עבודתה בתערוכה נשים מזרם האקספרסיוניזם המופשט שאורגן על ידי מוזיאון האמנות של דנוור (DAM).
היא מתה בגיל 98 ב-23 באוגוסט 2019.
הערות שוליים

↑  "Artist Mary Lee Abbott Of Southampton Dies August 23 - Southampton"
↑  IdeelArt | The online gallerist, IdeelArt.com (באנגלית)
↑  Mary Abbott: Quintessential American, HuffPost, ‏2012-09-11 (באנגלית)
↑  Mary Abbott - Biography, www.askart.com
1 2  The Parrish Art Museum - East End Stories - Mary Abbott, web.archive.org, ‏2011-10-09
↑  Krysa, Danielle (2018-10-02). A big important art book (now with women) : profiles of unstoppable female artists--and projects to help you become one (First ed.). Philadelphia.
↑  Women of abstract expressionism. Marter, Joan M.,, Chanzit, Gwen Finkel, 1948-, Denver Art Museum
↑  News Desk, MARY ABBOTT (1921–2019), Artforum, ‏2019-09-11 (באנגלית אמריקאית)
↑  Marter, Joan M. (2016). Women of abstract expressionism. Denver New Haven: Denver Art Museum Yale University Press. p. 162.
| --- | --- |
בקרת זהויות :  ISNI: 0000 0000 5287 6806  LCCN: nr2007011648  SNAC: w6gb643w  ULAN: 500487312  VIAF: 29500372   WorldCat (עם VIAF): 29500372
ג'ויסטיק

ג'ויסטיק
סטיבן הוקינג בביקור אצל ברק אובמה - בקדמת התמונה נראה הג'ויסטיק שבעזרתו מתפעל הוקינג את כיסא הגלגלים שלו ואת המחשב שלו המכיל תוכנת תקשורת תומכת וחלופית
ג'ויסטיק (באנגלית: Joystick; בעברית: בקר, מוט היגוי) הוא רכיב ציוד היקפי המשמש למתן קלט למחשב, לקונסולת משחקים או לכיסא גלגלים ממונע ובעזרתו ניתן לשלוט על פעולות ותנועות הנעשות במחשב. הג'ויסטיק מורכב מיחידת בסיס ומוט הניתן להזזה לכיוונים שונים. הזזתו של המוט משדרת למחשב את כיוון ההזזה. לעיתים כולל הג'ויסטיק גם כפתור, שלחיצה עליו שולחת סיגנל (אות) למחשב.
השימוש המרכזי בג'ויסטיק נעשה במשחקי מחשב.
כרכיבי ציוד היקפי נוספים היה הג'ויסטיק בעל חיבור טורי, אך החל משנת 2003 הוחלף בממשק USB.
סוגי ג'ויסטיקים > ג'ויסטיק אנלוגי

הג'ויסטיק האנלוגי נפוץ במחשבים אישיים. בג'ויסטיק האנלוגי המוט מחובר לזוג נגדים משתנים (פוטנציומטר), אחד בכל ציר, המחשב שולח זרם חשמלי אל קבל, והנגד קובע את זמן הפריקה של הקבל. כלומר, תנועת המוט משנה את התנגדות הנגד ושינוי ההתנגדות משפיע על עוצמת הזרם. מנהל ההתקן מתזמן את התגובה על פי הזרם שקיבל ומתרגמהּ למיקום של המוט, בכל ציר. באופן זה, תנועת המוט מתורגמת לזרם חשמלי המתקבל במחשב. ג'ויסטיקים דורשים לעיתים כיול מוקדם.
בבקרי משחק רבים יש ג'ויסטיק אנלוגי קטן שאפשר להזיז באמצעות האגודל, והם לרוב משמשים לניווט בתפריטים ושליטה בתזוזת הדמויות של השחקנים.
סוגי ג'ויסטיקים > ג'ויסטיק ספרתי

ברוב המחשבים האישיים של שנות השמונים הותקן ג'ויסטיק ספרתי. התקן הפופולרי היה של מחשבי אטארי, אשר נתמך גם במכונות מתחרות. לעומת ג'ויסטיק אנלוגי, אשר נותן מידע לגבי מיקום המוט, בג'ויסטיק ספרתי המוט רק לוחץ על כפתורים המייצגים את הכיוונים.
שימושים נוספים

ניהוג מטוסים נעשה גם הוא באמצעות סטיק. משיכה אחורה תרים את אף המטוס למעלה, דחיפה קדימה תגרום להורדת אף המטוס והטיה ימינה ושמאלה תגרום לגלגול המטוס ימינה או שמאלה.
הכוונת תותח הטנק נעשית באמצעות הכוונת ג'ויסטיק לכיוון הרצוי. על הג'ויסטיק מורכב גם הדק הירי.
הכוונת מנופים, כדוגמת משאבות בטון נעשית בעזרת שלט רחוק עליו יש ג'ויסטיקים.
נינג'ה ישראל 2021

| --- | --- |
 סוגה:  תוכנית מציאות 
 מנחים:  אסי עזר רותם סלע פרשנים: ניב רסקין רותם ישראל
 זוכים:  יובל שמלא יוני גרין (VIP) קבוצת בן יוסף (אולסטארז)
 פרסים:  SUV 250,000 ש"ח (אם הזוכה צולח את הר המידוריאמה) כרטיס לחצי הגמר (VIP)
 ארץ מקור:  ישראל ישראל
 שפות:  עברית
 מספר פרקים:  41
 הפקה
 מפיק:  שי בן סעדון גלעד מלכין
 חברת הפקה:  שידורי קשת
 הפצה:  קשת 12
 עורכים:  יוסי אליאס
 אתר צילומים:  נמל חיפה
 טכניקת צילום:  מערך מרובה מצלמות
 אורך פרק:  90-60 דקות
 שידור
 רשת שידור:  קשת 12
 תקופת שידור בישראל:  26 בספטמבר 2020 – 31 במרץ 2021
 → 20192022 ←
 
נינג'ה ישראל 2021 היא העונה השלישית של תוכנית המציאות הישראלית "נינג'ה ישראל" שעלתה לשידור ב-26 בספטמבר 2020 בקשת 12, והסתיימה ב-6 בפברואר 2021. מנצח העונה היה יובל שמלא, שהיה גם מנצח העונה הראשונה, אך הפעם לא הצליח לעבור את שלב 3 של הגמר לאחר שנכשל במכשול קפיצת מוט המתח. אלכס חזנוב שסיים במקום השני בעונה הראשונה נפל גם הוא במכשול זה, אך שמלא ניצח מפני שהיה בקצב מהיר יותר וחזנוב סיים שוב במקום השני. זוכה העונה השנייה, גיל מרנץ, איבד את התואר כשנפל שוב במכשול הלוחות הצפים וסיים במקום הרביעי. במקומות השלישי והחמישי סיימו יניב הכט ויוסי בן יוסף, שגם הם נפלו במכשול זה.
סיכום עונה > שלב המוקדמות

שלב המוקדמות שודר בין התאריכים 26 בספטמבר-19 בדצמבר 2020. בשלב זה 320 המתמודדים חולקו ל-18 מקצים (כולל מקצה VIP). בכל מקצה המתמודדים שהגיעו במסלול הכי רחוק בזמנים הקצרים ביותר עלו לחצי הגמר, והמתמודד שסיים מקום אחד מתחת לרשימת העולים לחצי הגמר קיבל הזדמנות להשתתף במקצה ההזדמנות האחרונה. בעונה זו המתמודדים שסיימו את שלושת המכשולים הראשונים, הגיעו לנקודת בחירה, בה המסלול התפצל לשני צדדים, צד A וצד B. בכל צד היו מכשולים שונים ולמתמודד ניתנו 5 שניות לבחור מול איזה צד להתמודד. ברגע שהמתמודד בחר צד, לא ניתנה לו אפשרות להתחרט.
סיכום עונה > חצי הגמר

שלב חצי הגמר שודר בין התאריכים 26 בדצמבר 2020 - 23 בינואר 2021. בשלב זה 78 המתמודדים חולקו ל-4 מקצים, בכל מקצה כ-20 מתמודדים, מתוכם שבעת המתמודדים שהגיעו במסלול הכי רחוק בזמנים הקצרים ביותר עלו לגמר.
סיכום עונה > הגמר

שלב הגמר שודר ב-30 בינואר, ב-31 בינואר וב-6 בפברואר 2021.
סיכום עונה > הגמר > מכשולים > שלב 1 (9 מכשולים ב-5:30 דקות)

הסטפר המתכווץ (מכשול 1) המתמודד צריך לעבור בין שלושה אריחים, וכל אחד מהם קטן מהקודם, ומהם לחבל.
פעמוני הרוח (מכשול 2) המתמודד צריך לעבור בין 9 גלילים התלויים באופן אנכי אל חבל באנג'י, וממנו למזרן.
גשר הכדוריות האדומות (מכשול 3) על המתמודד לדלג מעל 3 כדורים שזזים. אם נעזרים בכבלים הצידיים, זוהי פסילה.
קפצית לרשת (מכשול 4) המתמודד צריך לקפוץ מקפצית (טרמפולינה) אל רשת באורך 6 מטרים, לזחול מתחתיה אל ידית וממנה אל המזרן.
מתלה הטבעות (מכשול 5) המתמודד צריך לעבור עם שתי טבעות בין שני לוחות עם ווים אשר עליהם צריך לתלות את הטבעות, ולעבור מהם אל המזרן. אסור לדלג על אף וו.
הקיר הכפול (מכשול 6) המתמודד צריך לרוץ אל אחד מהקירות הבאים: הקיר או המגה קיר, לתפוס בקצה הקיר ולהרים את עצמו. אם המתמודד עבר את המגה קיר, הוא מקבל בנוסף 10,000 שקלים.
השעון המשוגע (מכשול 7) המתמודד צריך לקפוץ אל ידית, שממנה הוא צריך לזנק אל השעון הראשון, ולסובב את המחוגים שלו קדימה, ואז לקפוץ אל השעון השני אשר נמוך מהראשון ותלוי בזווית, ולעשות את אותה הפעולה, ולאחר מכן לעבור למזרן.
סולם הסלמון הכפול (מכשול 8) במכשול זה יש שני סולמות. המתמודד צריך לזנק אל מוט המונח על שלב של הסולם המרוחק יותר, ואז להסתובב ולהקפיץ אותו אל הסולם המקורב, לעלות שלושה שלבים בהקפצה אחת או בכמה הקפצות, ואז שוב להסתובב, להקפיץ את המוט אל הסולם המרוחק ולעלות שלושה שלבים בהקפצה אחת או בכמה הקפצות, ואז לעבור לטרפז קבוע, ממנו לקפוץ לטרפז מתנדנד וממנו לזנק למזרן.
הבניין (מכשול 9) על המתמודד להרים ולהפוך לוחות כבדים במשקלים 30, 40 ו-50 קילוגרמים, כל פעם שמבצע זאת עליו לטפס על חבל שגובהו 3 מטרים לקומה הבאה, ואז מבצע אותה פעולה בקומה השנייה ובקומה השלישית, ברגע שהופך את הלוח של הקומה השלישית לוחץ על הבאזר.
סיכום עונה > הגמר > מכשולים > שלב 2 (3 מכשולים ב-1:00 דקות)

גלגלי האופניים (מכשול 1) במכשול זה המתמודד צריך לקפוץ בקפצית ולהיתלות על גלגל האופניים וממנו לקפוץ לגלגל השני וממנו למזרן.
זינוק הטבעת (מכשול 2) במכשול זה המתמודד צריך להיתלות על טבעת ולתלות אותה על תושבת. לאחר מכן, על המתמודד לעבור אל תושבת שנייה שעליה תלויה טבעת. על המתמודד לשחרר את הטבעת מהתושבת ולקפוץ בעזרתה אל המזרן.
האקווריומים (מכשול 3) על המתמודד לעבור 3 "אקווריומים" אשר כל אחד בגודל שונה ושיפועים שונים בלי להחליק, להגיע למזרן, ללחוץ על הבאזר וממנו המשכה מיידית לשלב השלישי.
סיכום עונה > הגמר > מכשולים > שלב 3 (4 מכשולים ללא הגבלת זמן)

מעבר השרביט (מכשול 1) על המתמודד להעביר מוט קצר בין מאחזים משני צדדיו עד ההגעה למזרן.
מתלה אצבעות הברזל (מכשול 2) על המתמודד לעבור 5 מתלים כאשר כל אחד דק ואסור לדלג על אף מתלה.
הלוחות הצפים (מכשול 3) על המתמודד לעבור 4 לוחות אשר קשים למעבר ומהלוח הרביעי למשטח הקטן ממנו צריך לזנק אל המכשול הבא.
קפיצת מוט המתח (מכשול 4) על המתמודד להתקדם עם מוט המתח אל 4 סטים אשר כל אחד מרוחק מרחק עצום מהקודם לו (חוץ מהמרחק בין הסט השני לשלישי שהוא יותר קטן), מהסט הרביעי עליו לזנק אל המזרן. מוט המתח חייב להיות ממוקם בדיוק במקום הנכון בשני הצדדים על הסטים אחרת המתמודד ייפול למים.
סיכום עונה > הגמר > מכשולים > שלב הר המידוריאמה

כל מתמודד שסיים את המסלול כולו בשלב הגמר, יוכל להתמודד בשלב האחרון: טיפוס על חבל בגובה 23.5 מטר במשך 30 שניות. המתמודד שיעשה זאת בזמן הקצר ביותר יזכה בתואר ה"נינג'ה של ישראל" ובפרס הגדול.
סיכום עונה > הגמר > תוצאות

| מקום | שם המתמודד | מכשול אחרון | זמן |
| --- | --- | --- | --- |
| 1 | נתאי הדר | סיים את המסלול | 4:45 |
| 2 | גיל מרנץ | סיים את המסלול | 4:46 |
| 3 | יובל שמלא | סיים את המסלול | 5:01 |
| 4 | פיליפ אנופרייב | סיים את המסלול | 5:04 |
| 5 | ישי כלפון | סיים את המסלול | 5:06 |
| 6 | אלכס חזנוב | סיים את המסלול | 5:07 |
| 7 | עומר מאיר | סיים את המסלול | 5:09 |
| 8 | יוסי בן יוסף | סיים את המסלול | 5:12 |
| 9 | גור ארד | סיים את המסלול | 5:15 |
| 10 | יניב הכט | סיים את המסלול | 5:19 |
| 11 | רועי בן יקר | סיים את המסלול | 5:22 |
| 12 | דימה דומקוב | סיים את המסלול | 5:27 |
| 13 | הראל דודסון | הבניין | נגמר הזמן |
| 14 | טל קלפפר | סולם הסלמון הכפול | 3:49 |
| 15 | רם לוין | סולם הסלמון הכפול | 4:19 |
| 16 | אסף חילי | סולם הסלמון הכפול | 4:09 |
| 17 | רביל מגידסון | סולם הסלמון הכפול | 3:56 |
| 18 | אלכס קוסטנקו | סולם הסלמון הכפול | 4:25 |
| 19 | רז רונן | סולם הסלמון הכפול | 4:39 |
| 20 | יוסי שליט | סולם הסלמון הכפול | 5:28 |
| 21 | מורד בלכנר | השעון המשוגע | 3:06 |
| 22 | אור מיניאלי | השעון המשוגע | 3:07 |
| 23 | דורון קמינר | השעון המשוגע | 3:30-3:40 |
| 24 | ליעד יודלא | השעון המשוגע | 4:12 |
| 25 | גלב ליופוטין | השעון המשוגע | - |
| 26 | אברהם פופקו | מתלה הטבעות | 2:00 |
| 27 | טל סיקסיק | מתלה הטבעות | 3:21 |
| 28 | אלון פרבר | קפצית לרשת | 1:11 |
| 29 | יפתח אלמגור | גשר הכדוריות האדומות | - |
| מקום | שם המתמודד | שלב 2> מכשול אחרון | שלב 2> זמן | שלב 3> מכשול אחרון | שלב 3> זמן |
| --- | --- | --- | --- | --- | --- |
| 1 | יובל שמלא (המנצח של העונה) | סיים את השלב | 0:53 | קפיצת מוט המתח | 6:58 |
| 2 | אלכס חזנוב | סיים את השלב | 0:53 | קפיצת מוט המתח | 8:56 |
| 3 | יניב הכט | סיים את השלב | 0:51 | הלוחות הצפים | 6:12 |
| 4 | גיל מרנץ | סיים את השלב | 0:49 | הלוחות הצפים | 7:07 |
| 5 | יוסי בן יוסף | סיים את השלב | 0:54 | הלוחות הצפים | 7:11 |
| 6 | רועי בן יקר | סיים את השלב | 0:54 | מתלה אצבעות הברזל | 4:09 |
| 7 | עומר מאיר | סיים את השלב | 0:57 | מתלה אצבעות הברזל | 5:01 |
| 8 | פיליפ אנופרייב | סיים את השלב | 0:57 | מתלה אצבעות הברזל | 6:15 |
| 9 | ישי כלפון | סיים את השלב | 0:55 | מעבר השרביט | 3:58 |
| 10 | נתאי הדר | סיים את השלב | 0:52 | מעבר השרביט | 2:37 |
| 11 | גור ארד | האקווריומים | נגמר הזמן | לא המשיך לשלב 3 | לא המשיך לשלב 3 |
| 12 | דימה דומקוב | גלגלי האופניים | 0:11 | לא המשיך לשלב 3 | לא המשיך לשלב 3 |
שלב 4 (הר המידוריאמה)
אין מתמודד.
אליפות האולסטארז 2021

ב-22 ו-31 במרץ 2021 שודר ספיישל מיוחד בשם "נינג'ה אולסטארז" בו המתמודדים הטובים ביותר בכל העונות התחרו ביניהם על אליפות האולסטארז במקצה שליחים מיוחד.
אליפות האולסטארז 2021 > משתתפים

בתחרות השתתפו ארבעה קפטנים: מקום חמישי בגמרי עונות 2 ו-3 - יוסי בן יוסף; מנצח עונה 2 - גיל מרנץ; אלוף העולם בטיפוס בולדרינג לשעבר ומקום שני בגמרי עונות 1 ו-3 - אלכס חזנוב, ואלוף הארץ בטיפוס ומנצח עונות 1 ו-3 - יובל שמלא. כל קפטן הקים קבוצה שכללה מתמודד אחד ומתמודדת אחת.
| 0 | 1 | 2 | 3 | 4 |
| --- | --- | --- | --- | --- |
| קפטן | יוסי בן יוסף | גיל מרנץ | אלכס חזנוב | יובל שמלא |
| מתמודד | סול בוסיאן | טל קלפפר | יונתן ג'וני יגן | שלמה ויצמן |
| מתמודדת | אמור פז | סבטה חורין | דפנה גיטלר | דנה תייר |
בתחרות השתתפו גם ארבעה ג'וקרים להם היה תפקיד מיוחד: פיינליסט עונות 1 ו-3 - אור מיניאלי; מקום חמישי בגמר עונה 1 ומקום שמיני בגמר עונה 2 - אדם ברוטמן; המתמודד הראשון שעבר את המגה קיר בישראל וגם הראשון שעשה זאת 3 פעמים - הראל דודסון; ומטפס ההרים ומקום שלישי בגמר עונה 1 - יפתח קושניר.
אליפות האולסטארז 2021 > מכשולים

רלוונטי לשני הצדדים
הסטפר המתכווץ (מכשול 1) המתמודד צריך לרוץ על 4 משטחי דריכה שמתכווצים מצעד לצעד.
ג'ונגל החבלים (מכשול 2) על המתמודד לעבור בין 6 חבלים כאשר החבל הראשון על גלגלת.
הגשר השבור (מכשול 3) במכשול זה המתמודד צריך לדלג מעל 5 משולשים התלויים באוויר מבלי לאבד שיווי משקל. המשולשים תלויים בצורה מאונכת.
צד A
בר הקופים במכשול זה המתמודד צריך לקפוץ בקפצית ולעבור 5 ברים באמצעות העברה של שני מוטות, אם המתמודד יפיל אחד מהם או את שניהם הוא לא יוכל להתקדם. הקפיצה הראשונה מקובעת במקום וכך גם האחרונה. לא ניתן להיעזר בכך שנאחזים ברגליים על הבר. דבר זה ייחשב כפסילה.
אחיזת המעגל המתמודד צריך להיאחז במאחז הראשון ואז לטפס במעלה ובמורד הגלגל כ-16 מאחזים, המרחק בין כל מאחז למאחז הוא 50 סנטימטרים (חצי מטר). אם המתמודד מדלג על מאחז או לא מסיים במאחז האחרון זו פסילה.
צד B
הקרוסלות על המתמודד לנתר אל שתי "קרוסלות" הפוכות, לקפוץ ביניהן ולנחות על המזרן. המרחק בין הקרוסלות הוא כ-3.15 מטרים.
ידיות הדלת במכשול זה על המתמודד להחזיק ולעבור על מאחזים הנמצאים על זכוכית בצורת האות L בעלת זווית ישרה של 90 מעלות. ההגעה לידית הראשונה היא באמצעות חבל, ועל כל ידית פזורים מאחזים במרחקים שונים. ואז על המתמודד להסתובב ולעבור למאחזים אחרים שגם הם נמצאים על זכוכית בצורת האות L רק שהפעם היא הפוכה ולעבור על כל המאחזים ומהמאחז האחרון לזנק למזרן.
רלוונטי לשני הצדדים
הקיר הכפול במכשול זה המתמודד יכול לבחור בין הקיר הרגיל (4.25) לבין המגה קיר (5.25). אך בניגוד לעונות הרגילות, המתמודד הפעם לא יקבל כלום מהמגה קיר, לכן לא מומלץ לנסות אותו. למגה קיר יש ניסיון אחד ובכך אם לא יצליח יישארו לו 2 ניסיונות על הקיר הרגיל, אם מצליח הוא לוחץ על הזמזם וכך מסיים את המסלול אך אם לא מצליח אחרי 3 ניסיונות (מגה קיר - אחד, קיר רגיל - שניים/קיר רגיל - שלושה) - הוא נפסל.
אליפות האולסטארז 2021 > חצי הגמר

חצי הגמר שודר בתאריך 22 במרץ 2021.
אליפות האולסטארז 2021 > חצי הגמר > חוקים

ארבע הקבוצות חולקו לשני סבבים: קבוצת בן יוסף נגד קבוצת מרנץ, קבוצת חזנוב נגד קבוצת שמלא. בכל סבב המתמודדים חולקו לשלושה דו-קרבים:
מתמודד מול מתמודד
מתמודדת מול מתמודדת
קפטן מול קפטן
בכל דו-קרב המתמודד שהגיע הכי רחוק בזמן הקצר ביותר ניצח. ניצחון בשני הדו-קרבים הראשונים שווה נקודה אחת, ניצחון בדו-קרב הקפטנים שווה שתי נקודות. בסוף כל סבב הקבוצה שהשיגה את הניקוד הגבוה ביותר ניצחה ועלתה לשלב הגמר. אם היה תיקו, כל קפטן בחר אחד מהג'וקרים והג'וקרים התחרו ראש בראש על המסלול. הג'וקר שהגיע הכי רחוק בזמן הקצר ביותר הביא לניצחון הקבוצה שלו. הקבוצה שהפסידה בסבב לא הובטחה הדחתה. כל אחד משני הקפטנים של הקבוצות המפסידות בחר אחד מהג'וקרים והג'וקרים התחרו ראש בראש על צד A של המסלול. הג'וקר שהגיע הכי רחוק בזמן הקצר ביותר העלה את הקבוצה שלו לגמר.
אליפות האולסטארז 2021 > חצי הגמר > תוצאות > סבב 1 - בן יוסף נגד מרנץ

מקרא צבעים
מתמודד מקבוצת בן יוסף
מתמודד מקבוצת מרנץ
המתמודד ניצח בדו-קרב והביא נקודה לקבוצה שלו
| דו-קרב | סדר | שם המתמודד | מכשול אחרון | זמן |
| --- | --- | --- | --- | --- |
| מתמודד נגד מתמודד | 1 | סול בוסיאן | סיים את המסלול | 2:17 |
| מתמודד נגד מתמודד | 2 | טל קלפפר | סיים את המסלול | 1:33 |
| מתמודדת נגד מתמודדת | 3 | אמור פז | הגשר השבור | 0:54 |
| מתמודדת נגד מתמודדת | 4 | סבטה חורין | ג'ונגל החבלים | 0:46 |
| קפטן נגד קפטן | 5 | יוסי בן יוסף | סיים את המסלול | 1:18 |
| קפטן נגד קפטן | 6 | גיל מרנץ | סיים את המסלול | 1:09 |
קבוצת מרנץ ניצחה 1–3
אליפות האולסטארז 2021 > חצי הגמר > תוצאות > סבב 2 - חזנוב נגד שמלא

מקרא צבעים
מתמודד מקבוצת חזנוב
מתמודד מקבוצת שמלא
המתמודד ניצח בדו-קרב והביא נקודה לקבוצה שלו
| דו-קרב | סדר | שם המתמודד | מכשול אחרון | זמן |
| --- | --- | --- | --- | --- |
| מתמודד נגד מתמודד | 1 | יונתן ג'וני יגן | הגשר השבור | 0:34 |
| מתמודד נגד מתמודד | 2 | שלמה ויצמן | סיים את המסלול (מגה קיר) | 4:19 |
| מתמודדת נגד מתמודדת | 3 | דפנה גיטלר | בר הקופים | 2:51 |
| מתמודדת נגד מתמודדת | 4 | דנה תייר | אחיזת המעגל | 4:27 |
| קפטן נגד קפטן | 5 | אלכס חזנוב | סיים את המסלול | 1:34 |
| קפטן נגד קפטן | 6 | יובל שמלא | סיים את המסלול | 1:08 |
קבוצת שמלא ניצחה 0–4
אליפות האולסטארז 2021 > חצי הגמר > תוצאות > הכרעת הג'וקרים

| סדר | שם הג'וקר | קבוצה | מכשול אחרון | זמן |
| --- | --- | --- | --- | --- |
| 1 | אדם ברוטמן | בן יוסף | סיים את המסלול | 1:31 |
| 2 | יפתח קושניר | חזנוב | הקיר | חרג מהזמן של ברוטמן |
קבוצת בן יוסף עלתה לגמר